Concorde

Ël Concorde a l'era n'avion 'd linia supersònich, costruì an 20 esemplar dal consòrsi anglèis-fransèis nàit da British Aircraft Corporation e da Aérospatiale. 

Ël prim vòl dël protòtip fransèis a l'é dël 2 ëd mars dël 1969, antramentre che al 4 ëd novèmber dël 1970 a l'ha argionzù për la prima vira Mach 2, an dventand lë sgond avion comersial a volé a st'andi.

Ël Concorde a l'é intrà an servissi al 21 ëd gené dël 1976 an sle linie Paris-Dakar-Rio de Janeiro e Londra-Bahrein; a novèmber dël 1977 a son ancaminà ij vòj për New York. Al 20 d'avril dël 1979 a l'é intrà an servissi l'ùltim Concorde construì.

Për l'ùnich e disastros assident dël 25 ëd lùj dël 2000 e për d'àutre rason, ël Concorde a l'ha chità 'd fé sò servissi al 24 d'otóber dël 2003 e a l'ha fàit sò ùltim vòl al 26 ëd novèmber ëd col midem ann.

Categorìa:Avion